Pelastustoimen hätäkeskusryhmä

Asettaminen	
	Sisäasiainministeriön pelastusosasto on asettanut tänään pelastustoimen hätäkeskusryhmän.	

Toimikausi	
	7.6.2011–9.1.2015  	

Tausta ja tehtävät	
	Hätäkeskustoiminnasta annetun lain (692/2010) 14 §:n perusteella viranomaisten ja palveluiden tuottajien yhteistoiminnan tehostamiseksi sisäasiainministeriö asettaa Hätäkeskuslaitoksen valtakunnallinen yhteistyöryhmän. Hätäkeskustoiminnasta annetun valtioneuvoston asetuksen (877/2010) 6 §:n mukaan Hätäkeskuslaitoksen yhteistyöryhmän tehtävänä on valtakunnan tasolla riskiarvio- ja tehtävien käsittelyohjeistusten sekä yhteistoimintaa koskevien ja hätäkeskuksen teknisiä toimintatapoja koskevien asioiden käsittely ja toimintamallien koordinointi valtakunnan tasolla. Työryhmä on asetettu 10.1.2011 (HARE-diaari SM001:00/2011).

Pelastusjohtajat esittivät 1.2.2011 pitämässään kokouksessa, että sisäasiainministeriö asettaisi pelastustoimen hätäkeskusryhmän. Työryhmän tehtävänä on edistää yhteistoimintaa Hätäkeskuslaitoksen kanssa riskiarviointeihin, hälytysvasteisiin, viestiliikenteeseen, tukipalveluihin, tilannekuvaan, tietoverkkoihin ja muihin vastaaviin kokonaisuuksiin liittyvissä asioissa. Työryhmä huolehtii myös tiedonvälityksestä Hätäkeskuslaitoksen valtakunnallisen yhteistyöryhmän ja pelastuslaitosten välillä.	

Organisointi	
		Puheenjohtaja Erkki Hokkanen, pelastusjohtaja, Etelä-Karjalan pelastuslaitos 	
		Varapuheenjohtaja Vesa Parkko, pelastusjohtaja, Kymenlaakson pelastuslaitos 	
		Jäsenet:	
		Rami Ruuska, ylitarkastaja, sisäasiainministeriö 	
		Pertti Mäenpää, toimialapäällikkö, Hätäkeskuslaitos 	
		Petteri Helisten, pelastusjohtaja, Oulu-Koillismaan pelastuslaitos 	
		Jorma Parviainen, pelastusjohtaja, Pohjois-Karjalan pelastuslaitos 	
		Esko Kautto, pelastuspäällikkö, Tampereen aluepelastuslaitos 	
		Tero Mäki, pelastusjohtaja, Pohjanmaan pelastuslaitos 	
		Esa Pulkkinen, pelastusjohtaja, Kanta-Hämeen pelastuslaitos 	
		Yrjö Niiranen, palomestari, Helsingin pelastuslaitos 	
		
	Työryhmä voi perustaa alatyöryhmiä ja kuulla asiantuntijoita.

Asettamispäätöksessä mainittujen ryhmien kokoonpanossa on pyritty ottamaan huomioon naisten ja miesten välisestä tasa-arvosta annetun lain (609/1986, muut. 232/2005) säännökset. Työryhmän jäsenten valitseminen on perustunut heidän organisatoriseen asemaansa.

Kustannukset ja rahoitus	
	Työ tehdään virkatyönä ilman eri palkkioita. Mahdollisista matka- ja muista kuluista vastaa lähettävä taho.	

	Pelastusylijohtajan sijainen
Hallitusneuvos	
Esko Koskinen	

	
	Ylitarkastaja	Reijo Jormanainen	

JAKELU	
	Päätöksessä mainitut	

TIEDOKSI	
	Sisäasiainministeriön pelastusosasto